Datum: 20. 8. 2020

Spoštovani,

v zvezi z objavljeno razpisno dokumentacijo za javno naročilo št. JHL-3/20 – Dobava, vgradnja, implementacija in vzdrževanje parkirnih avtomatov naročnik obvešča vse zainteresirane gospodarske subjekte, da v ponudbenem predračunu, v celici H13, ni vnešena formula za samodejni izračun (zmnožek količine in ponujene cene na enoto brez DDV) skupne cene brez DDV za postavko dve (2) ponudbenega predračuna (cena parkomata z vgradnjo novega sidra). Posledično je napačen tudi samodejni izračun ponudbene cene brez DDV v celici H16.

Naročnik gospodarske subjekte obvešča, da lahko v celici H13 sami popravijo oziroma vnesejo formulo (zmnožek količine in ponujene cene na enoto brez DDV) za samodejni (ali ročni) izračun skupne cene brez DDV za postavko dve (2) ponudbenega predračuna (cena parkomata z vgradnjo novega sidra) ter posledično za izračun ponudbene cene brez DDV v celici H16.

V primeru, da gospodarski subjekt v ponudbenem predračunu ne bo sam popravil oziroma vnesel formulo

za samodejni (ali ročni) izračun skupne cene brez DDV za postavko dve (2) ponudbenega predračuna, bo naročnik popravil računsko napako, kot je to določeno v 89. členu ZJN-3.

Gospodarski subjekt lahko uporabi tudi ponudbeni predračun, ki ima v celici H13 vnešeno formulo za samodejni izračun (zmnožek količine in ponujene cene na enoto brez DDV) skupne cene brez DDV za postavko dve (2) ponudbenega predračuna (cena parkomata z vgradnjo novega sidra) in je gospodarskim subjektom dostopen na spletni strani naročnika (ponudbeni predračun – popravek 3).

Lepo pozdravljeni!

JAVNI HOLDING Ljubljana, d.o.o.

Sektor za javna naročila